Sharika Nelvis

Shakira Nelvis (født 10. mai 1990 i Memphis) er en USA-amerikansk friidrettsutøver som konkurrerer i sprintløp og hekkeløp.

 Idrettskarriere 
 2014 
Nelvis vant 60 meter hekk ved NCAA-mesterskapet innendørs i 2014.Arkansas State University Red Wolves - Sharika Nelvis Bio, besøkt 5. juni 2015. Hun vant også NCAA-mesterskapet utendørs, på 100 meter hekk.TFRRS - Women's 100 Hurdles, besøkt 5. juni 2015. 

 2015 
Hun vant 60 meter hekk ved Malmö Games i februar 2015.IAAF - Nelvis hurdles world-leading 7.83 to upstage Lavillenie and Barshim in Malmo, besøkt 5. juni 2015. Ved Golden Spike Ostrava i mai vant hun 100 meter hekk, med ny mesterskapsrekord på 12,55.IAAF - Bolt back in business, but Nelvis steals the show in Ostrava, besøkt 5. juni 2015. Den forrige mesterskapsrekorden (12,65) var fra 1980, og var satt av polske Grazyna Rabsztyn. Nelvis vant også 100 meter hekk ved Diamond League-stevnet i Roma i juni, der hun satte ny personlig rekord med tiden 12,52.NRK.no - Pearson med skrekkskade – mister trolig VM, besøkt 5. juni 2015. Hun vant også Diamond League-stevnet Adidas Grand Prix i New York i juni. I USA-mesterskapet i friidrett 2015 hadde hun beste tid i forsøksheatene, med tiden 12,34, som var personlig rekord og årsbeste i verden, og tiden plasserte henne på sjuendeplass på listen over de raskeste utøverne noen sinne. Hun kom på tredjeplass i finalen, men kvalifiserte seg til VM i friidrett 2015. I VM hadde hun neste beste tid i semifinalene, med 12,59, men endte sist i finalen, og endte på åttendeplass.IAAF - IAAF World Championships - 100 Metres Hurdles Women - Final, besøkt 18. september 2017. 

 2016 
I USA-mesterskapet i friidrett 2016, som også var OL-uttakningsstevne, kom hun på femteplass på 100 meter hekk, med tiden 12,60. Hun kvalifiserte seg dermed ikke til Sommer-OL 2016. 

 2017 
Nelvis ledet sammenlagt etter alle kvalifiseringsstevnene i Diamond League 2017, med 31 poeng. Diamond League-finalen gikk i Weltklasse Zurich, der hun kom på andreplass, bak Sally Pearson. Begge fikk tiden 12,55. 

 Referanser 

 Eksterne lenker 

  Profil hos Arkansas State University Red Wolves

Kategori:Sprintere fra USA
Kategori:Personer fra Memphis
Kategori:Deltakere for USA under VM i friidrett 2015
Kategori:Deltakere for USA under VM i friidrett innendørs 2018